
РЕПУБЛИКА  БЪЛГАРИЯ
МИНИСТЕРСКИ СЪВЕТ


ПОСТАНОВЛЕНИЕ № …………
от ………………………………… година


ЗА ИЗМЕНЕНИЕ И ДОПЪЛНЕНИЕ НА УСТРОЙСТВЕНИЯ ПРАВИЛНИК НА ДЪРЖАВЕН ФОНД „ЗЕМЕДЕЛИЕ”, ПРИЕТ С ПОСТАНОВЛЕНИЕ № 274 НА МИНИСТЕРСКИЯ СЪВЕТ ОТ 2025 Г. (ОБН., ДВ, БР. 105 ОТ 2025 Г.)


МИНИСТЕРСКИЯТ СЪВЕТ
[bookmark: to_paragraph_id5304716]ПОСТАНОВИ:
[bookmark: to_paragraph_id4008137]

§ 1. В чл. 1 след думата „функциите“ се добавя „и взаимодействието“.

§ 2. В чл. 2, ал. 2 се създава т. 5:
„5. изпълнява други функции, възложени му със закон, акт на Министерския съвет, решение на Управителния съвет или друг компетентен орган.

§ 3. В чл. 11 се правят следните изменения:
1. В ал. 1 думите „и на директорите на областните дирекции на Фонда“ се заличават.
2. В ал. 2 думите „и на директорите на областните дирекции на Фонда“ се заличават.

§ 4. В чл. 12 се правят следните изменения:
1. В ал. 1 думите „28 областни дирекции“ се заменят с „териториални звена“.
2. В ал. 2 числото „1693“ се заменя с „1573“.
3. В ал. 4 думите „11 дирекции и 2 звена специализирана администрация“ се заменят с „9 дирекции и 2 звена в специализираната администрация“.

§ 5. Член 13 се изменя така:
„Чл. 13. (1) Заместник изпълнителните директори подпомагат изпълнителния директор при изпълнение на неговите функции и отговарят пряко за съответните организационни структури и дейности съгласно ресорното им разпределение, определено с решение на управителния съвет.
(2) Заместник изпълнителните директори съгласно определените им ресори отговарят и за съответните дейности на териториалните структури на фонда.
(3) При отсъствие заместник изпълнителните директори се заместват от друг заместник изпълнителен директор въз основа на изрична заповед на изпълнителния директор на фонда.
(4) Заместник изпълнителните директори осъществяват и всички други функции и задачи, посочени в длъжностните им характеристики.“

§ 6. В чл. 18 се правят следните изменения:
1. В ал. 3, т. 2 наименованието на „Закона за противодействие на корупцията (ЗПК)“ се заменя с „Закон за противодействие на корупцията сред лица, заемащи публични длъжности (ЗПКСЛЗПД)“.
2. В ал. 3, т. 9 абревиатурата на „ЗПК“ се заменя с „ЗПКСЛЗПД“.

§ 7. В чл. 23, т. 15 думите „областните дирекции“ се заменят с „териториалните звена“

§ 8. В Глава трета в наименованието на Раздел XI думите „Централно управление“ се заличават. 

§ 9. Членове 28, 29, 30, 31, 32, 33, 34, 35, 36 и 37 се изменят така:
„Чл. 28. (1) Специализираната администрация на фонда е организирана в:
1. Главна дирекция „Заявяване, оторизация и проследяване“ – структурирана в Централно управление и 27 териториални звена;
2. Главна дирекция „Проверка на изпълнението и контрол“ – структурирана в Централно управление и 11 териториални звена;
3. дирекция „Държавни помощи, кредитни схеми и компенсации“;
4. дирекция „Селскостопански пазарни механизми“;
5. дирекция „Директни плащания“;
6. дирекция „Договориране по прилагане на мерки за развитие на селските райони“;
7. дирекция „Оторизация на плащанията по прилагане на мерки за развитие на селските райони“;
8. дирекция „Рибарство и аквакултури“;
9. дирекция „Финансова“;
10. дирекция „Мониторинг, докладване и оценка“;
11. дирекция „Специализирани проверки и последващ контрол“;
12. звено „Европейско сътрудничество и комуникация“;
13. звено „Сертификация на разходите по Оперативната програма за развитие на сектор „Рибарство“.
(2) Специализираните дирекции по ал. 1 от т. 3 до т. 11 анализират правната рамка, разработват и актуализират методологии, указания и инструкции за работа, в това число и на териториалните звена.
(3) Специализираните дирекции по ал. 1 от т. 3 до т. 11 са задължени да взаимодействат и оказват съдействие на главните дирекциите при изпълнение на функциите им. 

Чл. 29. (1) Главна дирекция „Заявяване, оторизация и проследяване“:
1. осигурява единното прилагане на процедурите по администриране на заявления за подпомагане, процедурите по оторизация и проследяване на изпълнението в териториалните звена;
2. координира дейността на териториалните звена по схеми, мерки, интервенции, държавни помощи, компенсации и други механизми за подпомагане;
3. изготвя обобщени указания за териториалните звена въз основа на информация от компетентните специализирани дирекции;
4. координира и осигурява единно прилагане и взаимодействието между специализираните дирекции и териториалните звена;
5. участва в процеса на разработване на вътрешни актове, съвместно със специализираните дирекции, касаещи дейността на главната дирекция;
6. участва в процеса по инвентаризация, бракуване и ликвидация на активи;
7. изпълнява и други функции, възложени с нормативен акт, вътрешен акт или заповед на изпълнителния директор.
(2) Териториалните звена на главната дирекция са структурирани в следните областни центрове в страната: Благоевград, Бургас, Варна, Велико Търново, Видин, Враца, Габрово, Добрич, Кърджали, Кюстендил, Ловеч, Монтана, Пазарджик, Перник, Плевен, Пловдив, Разград, Русе, Силистра, Сливен, Смолян, София, Стара Загора, Търговище, Хасково, Шумен и Ямбол.
(3) Териториалните звена на главната дирекция по ал. 2 изпълняват следните функции:
1. приемат заявления, искания и документи по схеми, мерки, интервенции, държавни помощи и компенсации;
2. извършват регистрация и първична проверка за окомплектованост;
3. предоставят административно обслужване на кандидатите, заявителите и ползвателите;
4. въвеждат и актуализират данни в информационните системи;
5. изготвят административни договори, свързани с изпълнение на функциите им;
6. изготвят административни актове, свързани с изпълнение на функциите им;
7. изпълняват указанията на ЦУ на Главна дирекция „Заявяване, оторизация и проследяване“;
8. изготвят справки и отчети за дейността си;
9. инициират плащания и/или прихващат при спазване на действащата нормативна уредба, осчетоводяват всички приходи, разходи и други операции, свързани със средствата по предоставяне на държавните помощи, кредитни схеми и компенсации в териториалното звено, съгласно териториалната компетентност, определена със заповед на Изпълнителния директор;
10. изплащат и отчитат разрешени за извършване разходи в териториалното звено, съгласно териториалната компетентност, определена със заповед на Изпълнителния директор;
11. предприемат необходимите действия в рамките на своята компетентност за събиране на вземанията на фонда;
12. извършват инвентаризация на наличните активи и пасиви в съответното териториално звено;
13. участват в процеса по бракуване и ликвидиране на предложените при инвентаризация активи в съответното териториално звено.
14. изпълняват други дейности, възложени им съгласно вътрешните правила и процедурите.
(4) Териториалните звена на главната дирекция със седалища в област Благоевград, Варна, Велико Търново, Кърджали, Монтана, Плевен, Пловдив, Разград, София, Хасково и Ямбол изпълняват и следните функции:
1. извършват административни проверки по подадени заявления и искания за плащане;
2. извършват обработка на данни и документи във връзка с финансиране;
3. участват в процесите по определяне на допустимост и размер на подпомагането;
4. извършват действия по оторизация съгласно утвърдените процедури;
5. изготвят административни актове, свързани с изпълнение на функциите им.
6. проследяват изпълнението на задълженията на кандидати, заявители и ползватели;
7. изготвят проекти на документи, справки и становища;
8. участва в процеса по инвентаризация, бракуване и ликвидация на активи;
9. изпълняват други дейности, възложени им съгласно вътрешните правила и процедурите.
(5) Главната дирекция е функционално подчинена на заместник изпълнителните директори съобразно ресорното им разпределение и на главния секретар в частта на административната организация, координацията и единното функциониране на териториалните звена.

Чл. 30. (1) Главна дирекция „Проверка на изпълнението и контрол“: 
1. ръководи методически и извършва последващ контрол на дейността на териториалните звена при изпълнение на задълженията им по извършването на проверки на място на кандидати/ползватели по схемите, мерките и интервенциите;
2. възлага проверки на място и други задачи, на териториалните звена и следи за извършването им, качествено и в срок;
3. разработва и актуализира методология за проверки на място на кандидати/ползватели по схемите, мерките и интервенциите;
4. извършва контролни проверки и мониторинг върху резултатите;
5. прави периодични оценки на резултатите от контролната дейности и изготвя предложения за подобряване процеса за извършване на проверките на място; 
6. разглежда възражения срещу извършени проверки на място и изготвя отговори до кандидатите;
7. извършва дейности в рамките на процедурата по оценка на качество на системата за мониторинг на площта и на системата за геопространствено заявяване, които могат да включват и посещения на място; посещенията на място могат да бъдат извършвани за осигуряване и на други потребности на системата;
8. разглежда изразените от кандидатите несъгласия срещу данните от системата за мониторинг на площ;
9. участва в процеса по инвентаризация, бракуване и ликвидация на активи;
10. изпълнява други функции, възложени с нормативен акт, вътрешен акт или заповед на изпълнителния директор.
(2) Териториалните звена на главната дирекция със седалища в област Благоевград, Варна, Велико Търново, Кърджали, Монтана, Плевен, Пловдив, Разград, София, Хасково и Ямбол осъществяват само функции по организиране и извършване на проверки на място на кандидати/ползватели/заявители по схемите, мерките и интервенциите за подпомагане.
(3) Териториалните звена по алинея 2 участват в процеса по инвентаризация, бракуване и ликвидация на активи.

Чл. 31. Дирекция „Държавни помощи, кредитни схеми и компенсации“:
1. отговаря за прилагането и администрирането на одобрените от Управителния съвет държавни помощи, кредитни схеми, и компенсации;
2. организира и осъществява рефинансиране на търговските банки за предоставяне на целеви кредити;
3. отговаря за прилагането на интервенциите по чл. 76, параграф 3, буква „а“ и „б“ от Регламент(ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (OB L 435, 6.12.2021 г.).
4. контролира изпълнението на задълженията на външните контрагенти по подписани споразумения;
5. инициира действия за събиране на вземания по предвидения от закона ред;
6. анализира информацията, отчита резултатите от дейността и предлага промени в принципите и механизмите на схемите;
7. следи за спазване на лимитите по съответните параграфи;
8. изпълнява и други функции, възложени с нормативен акт, вътрешен акт или заповед на изпълнителния директор.

Чл. 32. Дирекция „Селскостопански пазарни механизми“ изпълнява функции по прилагане на пазарните мерки по схеми и интервенции от ОСП:
1. по отношение на търговията с трети страни:
а) администрира системата за лицензиите за износ и сертификатите за предварително фиксиране на възстановяванията при износ, удостоверения за възстановяване за продукти извън Приложение I на Договора за функциониране на Европейския съюз (преработени земеделски продукти);
б) администрира възстановявания при износ за земеделски продукти от Приложение I на Договора за Европейския съюз и на продукти извън Приложение I на Договора за функциониране на Европейския съюз (преработени земеделски продукти).
2. администрира схеми за публични интервенции и частно складиране на продукти;
3. по отношение на пазара на плодове и зеленчуци:
а) администрира схеми и интервенции за получаване на помощ за плодове и зеленчуци от организации на производители и асоциации на организации на производители в сектор „Плодове и зеленчуци“;
б) администрира схема „Училищен плод“ за предлагане на плодове и зеленчуци в детските градини, училищата и центрове за специална образователна подкрепа.
4. администрира мерки и интервенции в лозаро-винарския сектор;
5. по отношение на пазара на мляко:
а) администрира интервенции за получаване на помощ от организации на производители и асоциации на организациите на производители в сектор „Мляко и млечни продукти“;
б) администрира договорните отношения в сектора на млякото;
в) администрира схема „Училищно мляко“ за предлагане на мляко в детските градини, училищата и центрове за специална образователна подкрепа.
6. администрира мерките и интервенциите в сектор пчеларство;
7. администрира пазарни мерки в т. ч. извънредни и кризисни, приети от ЕК, финансирани със средства от ЕФГЗ;
8. изпълнява и други функции, възложени с нормативен акт, вътрешен акт или заповед на изпълнителния директор.

Чл. 33. Дирекция „Директни плащания“:
1. администрира подаваните заявления за подпомагане по интервенциите за директни плащания, включени в Стратегическия план за развитието на земеделието и селските райони на Република България за периода 2023 – 2027 г. (Стратегическия план) и извършва оторизация по схемите и мерките по директни плащания и по интервенциите за директни плащания, еко-схемите, интервенциите за преходна национална помощ, интервенциите за обвързано с производството подпомагане, плащанията за райони, изправени пред природни или други специфични ограничения, плащанията за земеделски земи в зони от Натура 2000, интервенциите за биологични и агроекологични плащания, както и продължаващите ангажименти по мярка 10 „Агроекология и климат“ от ПРСР 2014 – 2020 г. и мярка 11 „Биологично земеделие“ от ПРСР 2014 – 2020 г.;
2. обработва предоставената информация от други администрации за нуждите на извършваните административни проверки по декларираните данни в подадените заявления за подпомагане; 
3. при необходимост извършва последваща обработка на подадените заявления и оторизираните интервенции; 
4. изготвя административни актове до кандидатите във връзка с подаваните от тях заявления за подпомагане и обработката им;
5. изготвя справки, анализи и доклади по отношение на данни от подадени заявления за подпомагане, извършени административни проверки от дирекцията и оторизираната финансова помощ;
6. оказва съдействие на други организационни структури на фонда и на външни институции при подготовката на нормативни актове и информационни материали; 
7. предоставя актуална информация на компетентните правоохранителни и правораздавателни органи и институции, съгласно приложимото законодателство, по отношение на администрираните от дирекцията заявления за подпомагане;  
8. извършва проверки по жалби и изготвя отговори до кандидати, както и становища по обжалвани административни актове;  
9. изготвя предложения за промяна и/или създаване на допълнителни функционалности, свързани с ИСАК и СЕУ; 
10. оказва съдействие на компетентните структури на фонда, които извършват проверки по получени сигнали за нередности; 
11. предоставя информация на земеделските стопани за резултатите от приключилата обработка на подадените от тях заявления за подпомагане.

Чл. 34. Дирекция „Договориране по прилагане на мерки за развитие на селските райони“:
1. администрира договарянето по мерките от Програмите за развитие на селските райони (ПРСР) и по интервенциите в областта на развитието на селските райони, посочени в чл. 73, 74, 75, чл. 77, параграф 1, букви „в“, „г“ и „д“ и „е“, и 
чл. 78 от Регламент (ЕС) 2021/2115, включени в Стратегическия план и в договора по чл. 50, ал. 4 от ЗПЗП; 
2. изготвя административни актове, свързани с изпълнение на функциите по 
т. 1;
3. изготвя доклади за напредъка по прилагането на мерките от ПРСР и интервенциите по Стратегическия план, представяни на компетентните органи и институции;
4. осъществява контрол по отношение на спазването на общите правила при провеждане на обществени поръчки и процедури за избор с публична покана от бенефициентите по ПРСР и Стратегическия план;
5. администрира мерките и дейностите от подхода Водено от общностите местно развитие (ВОМР) от компетентността на дирекцията;
6. изпълнява и други функции, възложени с нормативен акт, вътрешен акт или заповед на изпълнителния директор.

Чл. 35. Дирекция „Оторизация на плащанията по прилагане на мерки за развитие на селските райони“ администрира определянето на размера на финансовото подпомагане по мерките от Програмите за развитие на селските райони (ПРСР) и по интервенциите в областта на развитието на селските райони по чл. 73, 74, 75, чл. 77, параграф 1, букви „а“, „в“ – „е“, чл. 78 и чл. 125 от Регламент (ЕС) 2021/2115, включени в Стратегическия план, като:
1. администрира заявени суми за плащане;
2. извършва финансов контрол на заявките за плащане;
3. следи за спазване на нормативните и договорните задължения от страна на ползвателите след извършване на плащане по проектите;
4. изготвя доклади за напредъка по прилагането на мерките от ПРСР 2014 – 2020 и от Стратегическия план, представяни на компетентните органи и институции;
5. осъществява контрол по отношение на спазването на договорите след проведени процедури, по които бенефициентите се явяват възложители по ЗОП;
6. администрира мерките и дейностите от подхода ВОМР от компетентността на дирекцията;
7. участва при изготвяне на бюджетните прогнози за съфинансирането на разходите по ПРСР 2014 – 2020 и по Стратегическия план от националния бюджет;
8. изпълнява и други функции, възложени с нормативен акт, вътрешен акт или заповед на изпълнителния директор.

Чл. 36. (1) Дирекция „Рибарство и аквакултури“ изпълнява делегирани функции по верификация на разходите по Програмата за морско дело и рибарство 2014 – 2020 и Програмата за морско дело, рибарство и аквакултури 2021 – 2027.
(2) Дирекцията е отговорна за:
1. извършване на административни проверки за удостоверяване, че съфинансираните продукти и услуги са доставени и че декларираните от бенефициентите разходи са действително извършени и съответстват на националното и европейското законодателство;
2. администриране на заявените суми за плащане и извършване на финансов контрол на подадените искания за плащане;
3. извършване на проверки за спазване на нормативните и договорните задължения от страна на ползвателите след извършване на окончателно плащане по проектите по ПМДР 2014 – 2020 и ПМДРА 2021 – 2027;
4. изготвяне на бюджетните прогнози за съфинансирането на разходите по ПМДР 2014 – 2020 и ПМДРА 2021 – 2027 от националния бюджет;
5. изпълнява и други функции, възложени с нормативен акт, вътрешен акт или заповед на изпълнителния директор.

Чл. 37. Дирекция „Финансова“:
1. участва в процеса по управление на бюджетните средства на фонда и следи за спазването на финансовата и бюджетната дисциплина; 
2. разработва проект на бюджет и средносрочна бюджетна прогноза съгласно Единната бюджетна класификация и в програмен формат; 
3. отговаря за съставянето, изпълнението и отчитането на бюджета на фонда и сметката за средства от ЕС;
4. изготвя месечно разпределение на приходите, разходите, трансферите, бюджетното салдо и финансирането по бюджета и сметката за средства от Европейския съюз и заявки за ежемесечен лимит за плащане; 
5. изготвя и отговаря за спазване на счетоводната политика и методологията на счетоводната отчетност на фонда;
6. методически ръководи структурните звена на фонда при изпълнение на задълженията им по финансово-счетоводната отчетност, свързани със средства, предоставяни от националния бюджет;
7. осчетоводява всички приходи, разходи и други операции, разплаща или прихваща при спазване на действащата нормативна уредба;
8. изготвя междинните финансови отчети и годишния финансов отчет, отчетите за касовото изпълнение на бюджета на фонда и на сметката за средства от Европейския съюз;
9. изготвя и изпраща отчети за нуждите на Европейската комисия ЕК относно извършените и прогнозните разходи и получените приходи по ЕФГЗ и ЕЗФРСР;
10. участва в подготовката и извършването на частичните и годишни инвентаризации на активите и пасивите на фонда;
11. участва в процеса по администриране на нередности по ЕФГЗ и ЕЗФРСР, води регистър на установените от Разплащателна агенция нередности, докладва установените нередности съгласно приложимото законодателство;
12. инициира действия по принудително събиране и получава информация за събраните суми от Националната агенция за приходите (НАП);
13. изпълнява функции по Програма „САПАРД“ като отговаря за процесите, свързани със сигнали за нередности, изискуеми задължения и други операции по програмата, както и опазване и съхраняване на оригиналната документация за проектите и вземанията.

§ 10. В Глава втора Раздел XII „Териториални структурни звена на Фонда. Организация и правомощия“ с чл. 42, 43, 44 и 45 се отменя.

§ 11. Членове 46, 47, 48, 49, 50, 51 и 52 се изменят така:

„Чл. 46. Фондът осъществява дейността си съгласно националната нормативна уредба, приложимото право на Европейския съюз, решенията на Управителния съвет, вътрешните правила и процедури.

Чл. 47. Служителите на фонда, заемащи ръководни длъжности, съобразно възложените функции и задачи на ръководеното от тях организационно звено, възлагат задачи, контролират изпълнението, осигуряват взаимодействие с другите звена и могат да правят предложения за кадрови действия.

Чл. 48. (1) Ръководителите на административни звена и служителите на ръководна длъжност от Централното управление ръководят, организират, контролират, планират, координират, отчитат се и носят отговорност за дейността и функциите на съответната структура.
(2) Ръководителите в териториалните звена организират и контролират дейността на служителите в рамките на предоставените им правомощия и при спазване на функционалното подчинение по този правилник.
(3) Административните структури изготвят становища, отчети, доклади, докладни записки, анализи, позиции, информации, паметни бележки, проекти на решения, вътрешни актове и други документи.

Чл. 49. Комуникацията между организационните структури се извършва при спазване на принципите на йерархичност, функционално подчинение, координация, проследимост и отчетност.

Чл. 50. Държавните служители и служителите по трудово правоотношение изпълняват възложените им задачи добросъвестно, безпристрастно и в срок и отговарят пред прекия си ръководител съобразно длъжностните си характеристики и Кодекс за поведението на служителите в държавната администрация.

Чл. 51. Документооборотът на фонда се урежда с утвърдени от изпълнителния директор вътрешни правила за деловодната дейност и документооборота.“

Чл. 52. Предложения за усъвършенстване на организацията и дейността на фонда, както и сигнали за злоупотреби с власт, корупция, лошо управление или други незаконосъобразни или нецелесъобразни действия или бездействия се подават до изпълнителния директор и се разглеждат по ред, определен с вътрешен акт.“

§ 12. Член 53 се отменя

§ 13. Член 54 се изменя така:
„Чл. 54. Работното време на администрацията е 8 часа дневно с променливи граници от 730 до 1900 ч., с почивка 30 минути и с период на задължително присъствие от 1000 до 1600 ч., при спазване на приложимите нормативни актове. Конкретната организация се урежда с акт на изпълнителния директор.“


§ 14. Приложението към чл. 12, ал. 3 се изменя така:

Приложение
към чл. 12, ал. 3

Численост на персонала в организационните структури на Държавен фонд „Земеделие“ – 1 573 щатни бройки

	Организационна структура
	Численост

	Централно управление
	749

	Изпълнителен директор
	1

	Заместник изпълнителен директор
	4

	Главен секретар
	1

	Звено „Сигурност на информацията“
	2

	Дирекция „Вътрешен одит“
	17

	Финансови контрольори
	2

	Инспекторат
	10

	Служител по мрежова и информационна сигурност
	1

	Служител по защита на данните
	1

	Обща администрация
	128

	Дирекция „Човешки ресурси“
	8

	Дирекция „Административно-стопанско обслужване“
	40

	Дирекция „Връзки с обществеността и протокол и координация“
	10

	Дирекция „Обществени поръчки“
	8

	Дирекция „Правна“
	22

	Дирекция „Интегрирани информационни системи“
	40

	Специализирана администрация
	1 406

	Главна дирекция „Заявяване, оторизация и проследяване“ – Централно управление 
	553

	Централно управление
	9

	Териториални звена
	544

	Главна дирекция „Проверка на изпълнението и контрол“ 
	326

	Централно управление  
	46

	Териториални звена
	280

	Дирекция „Държавни помощи, кредитни схеми и компенсации“
	25

	Дирекция „Селскостопански пазарни механизми“
	64

	Дирекция „Директни плащания“
	71

	Дирекция „Договориране по прилагане на мерки за развитие на селските райони“
	160

	Дирекция „Оторизация на плащанията по прилагане на мерки за развитие на селските райони“
	102

	Дирекция „Рибарство и аквакултури“
	15

	Дирекция „Финансова“
	47

	Дирекция „Мониторинг, докладване и оценка“
	18

	Дирекция „Специализирани проверки и последващ контрол“
	14

	Звено „Европейско сътрудничество и комуникация“
	6

	Звено „СРОПРС „Рибарство“
	5

	Общо
	1 573



Заключителна разпоредба

§ 15. Постановлението влиза в сила от 20 ноември 2026 г. 


МИНИСТЪР-ПРЕДСЕДАТЕЛ:
РУМЕН РАДЕВ


ГЛАВЕН СЕКРЕТАР НА МИНИСТЕРСКИЯ СЪВЕТ:
КАМЕЛИЯ НЕЙКОВА

